Edith Ewing Bouvier Beale
<s>Edith Ewing Bouvier Beale (10. maj 1895 - 5. februar 1977) je bila pripadnica američkog otmjenog društva i amaterska pjevačica, poznata prije svega po svom ekscentričnom životnom stilu i pustinjaštvu koje je nekoliko pred njenu smrt ovjekovječeno u znamenitom dokumentarnom filmu Grey Gardens.</s>

<s>Rodila se u uglednoj i bogatoj i uglednoj porodici advokata Johna Vernoua Bouviera Juniora, a jedan od braće joj je bio John Vernou Bouvier III, otac Jacqueline Kennedy, buduće Prve dame.</s><s>Godine 1917. se udala za Phealana Bealea (1881 - 1956), pravnika koji je radio u očevoj tvrtki.</s><s>Rodila mu je troje djece - kćer Edith Bouvier Beale (1917 -2002) i sinove Phelana Juniora (1920 - 1994) i Bouviera Bealea (1922 - 1994).</s><s>Bračni par Beale je godine 1924. kupio i uselio se u Grey Gardens, luksuzno imanje na istočnog obali Long Islanda.</s>

<s>Phelan se godine 1931. godine od nje rastavio, a pokušajima da se nametne kao kabaretska zabavljačica i ekscentričnim ispadima toliko udaljila oca da ju je 1942. godine izbacio iz oporuke, ostavivši joj tek skromni džeparac.</s><s>Edith je dodatni udarac dobila kada joj je muž 1946. godine poslao obavijest o razvodu iz Meksika.</s>

<s>Edith je sve vrijeme odbijala prijedloge da proda Grey Gardens, a godine 1952. se tamo, nakon bezuspješnih pokušaja da napravi karijeru u industriji zabave, trajno uselila i kćer Edith, koja će zbog života sa majkom zvanom "Velika Edie" dobiti nadimak "Mala Edie".</s><s>Dvjema ženama su jedino društvo činili sluge George "Gould" Strong i Tom Logan.</s><s>Sa vremenom su sve manje napuštale imanje, a 1968. to potpuno prestale činiti nakon što je prilikom kraćeg odsutstva bilo predmetom provale.</s>

<s>Javnost se za Bouvier i njenu kćer početkom 1970-ih zainteresirala nakon članka u tabloidu National Enquirer, koji je otkrio kako im vlasti Okruga Suffolk prijete prisilnim iseljenjem nakon što je sanitarna inspekcija otkrila da uvjeti na imanju, koje je bilo potpuno zapušteno, i u kome su se nakotile divlje mačke, nisu pogodni na život.</s><s>To je koincidiralo sa planovima braće Maysles, uglednih američkih sineasta da snime dokumentarni film o Jacqueline Kennedy.</s><s>Pripremajući materijal za scene koje su trebale prikazati njeno odrastanje u East Hampton, posjetili su Grey Gardens i na kraju zaključili kako bi majka i kćer Bouvier bili mnogo bolja tema za film.</s><s>Rezultat je bilo ostvarenje koje je izazvalo senzaciju ne samo brutalnom iskrenošću kojom opisuju svoju prošlost i odnose, nego i njihovu svakodnevnicu u kojoj nekadašnji pripadnici američke elite žive u prljavštini i siromaštvu.</s><s>Edith je za film dobila honorar od 5000 dolara.</s><s>Dvije godine kasnije je preminula u lokalnoj bolnici od komplikacija nakon pada u kući.</s>

<s>"Velika Edie" se pojavljuje kao lik u broadwayskom mjuziklu Grey Gardens te u istoimenom televizijskom filmu iz 2009. godine gdje je njen lik tumačila Jessica Lange.</s>

<s>Izvori</s>

<s>Vanjske veze</s>

<s>Porodica Bouvier</s>

